**Literarna teorija**

… *veda, ki se ukvarja z zgradbo literarnih del, razlaga jih pomensko in jezkovno*. Ukvarja se z različnimi oblikami besedne umetnosti in njihovimi značilnostmi.

**Razumevanje pojma književnost/literatura**

… v širšem: vsa zapisana dela.

… v ožjem: *tista dela, ki so napisana kot lirsko, epsko ali dramsko delo, ki so izvirna, napisana v umetnostnem jeziku in v katerih je pomembna estetska oblikovanost.* Ponavadi združujejo spoznavno, etično in estetsko komponento. 🡪 tradicionalna književnost.

* **Klasična literatura:** vrhunska dela, ki izpolnjujejo skladnost oblike in vsebine in imajo nadčasovno sporočilo.
* **Trivialna literatura:** nezahtevna literatura, namenjena zgolj zabavi.

**Tipi književnosti**

* **Veristična književnost:**
	+ Zapisana v razumljivem jeziku, da se bralec lahko posveti vsebini.
	+ Zgodba je prepoznavna.
	+ Filozofija, morala in življenjske vrednote, ki jih dela zagovarjajo, pa so po okusu večine ljudi.
	+ Opisani svet je tak, kot je za večino v resnici.
	+ V ospredju sta spoznavna in moralna plat dela.
	+ Namenjeno izobraženim in neizobraženim ljudem.
	+ Trivialna literatura, Vodnik, Jurčič, Gregorčič …
* **Hermetična književnost:**
	+ Posveča se estetski plati (jeziku, zgradbi dela; pisatelj z njima eksperimentira).
	+ Bralec mora razmišljati o tem, kako literatura obstaja skozi jezik in kompozicijo.
	+ Dela težka, zapletena.
	+ Joyce, Proust, Grafenauer.

*Oznaki veristično in hermetično se tičeta predvsem razumljivosti in dostopnosti.*

* **Klasična literatura:**
	+ Ima lastnosti obeh.
	+ Na spoznavnem, etičnem in estetskem področju je avtorjem uspelo doseči maksimum.
	+ Zgodbe, ideje, morala, jezik … so na zelo visokem nivoju, vendar dostopni večini bralcev srednjega in višjega kulturnega sloja.
	+ Npr. dela homerja, Shakespeareja, Prešerna …

**Književne zvrsti**

* **Lirika:**
	+ Izpovedovanje razpoloženj, spoznanj, čustev. 🡪 subjektivna
	+ Oseba, ki govori lirsko besedilo: lirski subjekt.
	+ Pomembni: zvočnost, ritem, pesniški jezik.
	+ Večinoma je verzificirana.
	+ Lahko pa tudi proza – črtica, lirska drama.
* **Epika:**
	+ Danes pomeni pripovedovanje zgodb.
	+ Skupno ime za romane, epe, novele …
	+ Napisana v verzih ali prozi.
	+ Lahko je objektivna/subjektivna – odvisno od vrste pripovedovalca.
		- **Vsevedni ali avktorialni:**
			* Pregled nad vsemi dogodki, o osebah ve vse.
			* Dogajanje (lahko) spremlja s komentarji.
			* Npr. Deseti brat, Iliada.
		- **Prvoosebni:**
			* Pripoveduje o tistem, kar je sam doživel.
			* Npr. Visoška kronika.
		- **Personalni:**
			* Pripoveduje o dogodkih tako, kot jih doživlja ena od oseb.
			* Govori le o tistem, kar vidi, sliši, doživlja ta oseba.
			* Pogosto sredstvo: polpremi govor ali notranji samogovor.
			* Npr. Menuet za kitaro.
* **Dramatika:**
	+ Poleg dramskega govora enakovredno vključuje tudi nebesedni del (igro, odrsko dogajanje …).
	+ Živ govor v sedanjem času.
	+ Temelji na konfliktu ali nasprotju, ki povzroča napetost. Ponavadi ga poosebljajo različne dramske osebe ali ena sama.
	+ Dogodki so povezani vzročno (enotnost dogajanja).
	+ Napetost se do vrha/preobrata stopnjuje, nato popušča (dramatski trikotnik).

***Zgradba dramskega trikotnika:***

* + **Zasnova:** utemelji dejanje, predstavi glavne junake, pove potrebne stvari iz predzgodbe, nakaže probleme.
	+ **Zaplet:** začne se s sprožilnim momentom (=dogodek, ki sproži konflikt), protagonist naleti na vedno nove ovire, dramatičnost narašča.
	+ **Vrh:** največje nasprotje med različnima silama/osebama.
	+ **Razplet:** začne se s preobratom ali peripetijo, ki zasuče dogajanje v novo smer: kar je bilo za junaka navidezno dobro, postane njegova poguba; kar je bilo navidezno slabo, se izkaže za dobro. Konča se z odločilnim momentom (=dogodek, ki zasuče dejanje v novo smer).
	+ **Razsnova:** konflikt se razreši, vzpostavi se ravnovesje, prvotni red.
* Drame so razdeljene na **dejanja ali akte** (glede na pomembnejše vsebinske spremembe), ti pa na **prizore ali scene** (ko katera koli oseba pride na oder ali odide).
* Po vsebini delimo drame na tiste z **resno vsebino** (tragedija, drama, dramska pesnitev) in na tiste s **smešno vsebino** (komedija, farsa, burka, satirična komedija, groteska).

**Književne vrste**

**Epika:** ep, roman, povest, novela, črtica, balada, romanca, bajka, basen, pravljica …

**Lirika:** pesem, elegija, sonet, himna, oda, pesem v prozi …

**Dramatika:** tragedija, komedija, monodrama, satira …

**Snov, motiv in ideja**

… so temeljni pojmi za razčlembo vsebine književnega dela.

**Snov:**

* Zunajliterarni svet, vse, o čemer lahko pišemo.
* Postane lahko vsebina književnega dela.
* Obstaja pred književnostjo (npr. sončni zahod lahko spodbudi slikarja …).

**Motiv:**

* Posamezni dogodki, osebe, predmeti, s katerimi se nekaj dogaja (zločin, varanje, noč …).
* Iz niza motivov lahko razberemo vsebino dela.
* V liriki so opisani kratko, v romanu daljše …
* So vsebinske enote, prepoznamo jih z interpretacijo.
* Več motivov skupaj tvori temo.

**Tema:**

* Glavno, o čemer pisatelj piše.
* *Za kaj gre v tem romanu?*
* V lirskih pesmih je včasih nesmiselno ločevati motive od tem.

**Ideja:**

* Sporočilo besedila.
* Lahko je razvidna iz celotnega besedila ali le iz sklepnega dela.
* Lahko je izrecna, očitna ali pa jo iz vsebine razbira vsak zase.
* *Kaj sporoča delo?*

**Notranja in zunanja oblika literarnega dela**

**Zunanja oblika:** zajema zunanjo zgradbo (razdeljenost na poglavja, kitice), zunanji slog (izbor besed, retorične figure), zunanji ritem (ritmičnost enot).

**Notranja oblika:** je iz notranje zgradbe (spoj motivov, tem, zvrsti), notranjega sloga (slogovne značilnosti; ali so prevladujoče snovne, čustvene ali miselne sestavine) in notranjega ritma (v epiki in dramatiki gibanje stvarnega dogajanja, v liriki pa subjektivnega ali psihičnega dogajanja).

**Retorične figure – pesniški jezik**

**🡪 Glasovne figure**

* **Rima ali polni stik:** zvočno ujemanje samoglasnikov in soglasnikov.
	+ Zaporedna: a,a,b,b
	+ Prestopna: a,b,a,b
	+ Oklepajoča: a,b,b,a
	+ Pretrgana: a,b,c,b
	+ Verižna: a,b,a / b,a,b
	+ Povratna: a,b,c / a,b,c

*Moške:* kadar obsegajo en sam zlog.

*Ženske:* kadar zahenahi dva zloga.

*Tekoče:* kadar obsegajo tri zloge.

* **Aliteracija ali soglasniški stik:** ujemanje soglasnikov na začetku besed (Pevec poje pesem).
* **Asonanca ali samoglasniški stik:** ujemanje enakih samoglasnikov (pokom bobnov).
* **Onomatopoija:** posnemanje naravnih glasov.

**🡪 Besedne figure**

* **Metafore:** z besedo, ki pripada eni stvari/bitju/dejanju označimo drugo stvar/bitje/dejanje. Pomen prenesemo z ene stvari na drugo.
* **Preimenovanje ali metonimija:** nadomestitev običajne besede s kako drugo (npr. berem Koviča).
* **Sinekdoha:** zamenjava cele stvari ali osebe z njenimi deli (npr. šest parov nog sledi …).
* **Soobčutje ali sinestezija:** zaznavane z več čuti hkrati, mešanje različnih čutnih zaznav (npr. tople oči, srebrni zvoki).
* **Poosebitev ali perosnifikacija:** predmet ali abstrakten pojem omenjamo kot živo bitje.
* **Primera ali komparacija:** kratka ali razširjena primerjava kakega pojava z drugim.

**🡪 Stavčne figure**

* **Ponavljanja ali iteracije:**
	+ ***Podvojitev ali geminacija*** (sijaj, sijaj sončece).
	+ ***Anafora:*** ponovi se beseda/skupina besed na začetku dveh ali več verzov.
	+ ***Epifora:*** ponavljanje istih besed/skupin besed na koncu dveh ali več verzov.
	+ ***Epanalepsis:*** ponavljanje istih besed/skupin besed na začetku in na koncu verza ali stavka.
	+ ***Anadiploza:*** ponavljanje na koncu prvega in na začetku drugega.
	+ ***Pripev ali refren:*** ponavljanje istih besed ali stavkov na koncu verzov ali kitic kot odmev pesnikovega čustvovanja.
* **Stopnjevanje ali klimaks:** nizajo se besede, katerih pomen se stopnjuje.
* **Pretiravanje ali hiperbola:** pretirana trditev (npr. pojedel je vola in pol).
* **Nasprotje ali antiteza:** dva nasprotna pojma sta povezana v miselno celoto (npr. ne več z očmi, le s srcem gledam njive).
* **Zamenjan besedni red ali inverzija**.
* **Mnogovezje ali polisindeton:** kopičenje veznikov.
* **Brezvezje ali asindeton:** zaradi živosti se opušča vse veznike.
* **Nagovor ali apostrofa:** nagovarjanje odsotnih ali umrlih oseb, stvari, pojmov.
* **Govorniško ali retorično vprašanje.**
* Bistroumni nesmisel ali oksimoron: zveza dveh izklučujočih se pojmov (npr. tisoč molčanj do neba je kričalo, pulil si je plešo).
* Prispodoba ali alegorija: zgodba, ki ilustrira kakšen splošni moralni nauk.

**Jezikovni ritem**

* Zaznavamo ga kot bolj ali manj enakomerno menjavanje enakih ali podobnih jezikovnih enot.
* Za poezijo je značilna izrazita ritmična členjenost.
* Ritmične enote so lahko: deli verza, cel verz, kitica.
* Tudi proza je lahko ritmizirana.
* Ritem tvorijo različna ponavljanja.
* Ločimo **ritem in metrum**.
	+ **Ritem** je naravni tok menjavanja ritmičnih enot.
	+ **Metrum** je shema, ki pokaže, kako se na splošno ponavljajo naglašeni in nenaglašeni zlogi v pesmi.

Jambski enajsterec: U- U- U- U- U- U (- je naglašen).

* + Z mentrumom označujemo ritem celotne pesmi, ritem pa pomeni konkretno razporeditev naglašenih in nenaglašenih zlogov v posameznem verzu (lahko odstopa od metruma).
* **Stopice** so metrične enote, ki v slovenščini zaznamujejo poudarjene in nepoudarjene zloge po shemi.
	+ Lahko dvo- ali trizložne.
	+ Najpogostejše so: -U trohej, U- jamb, U-U amfibrah, -UU daktil, UU- anapest
* **Verzi** so vrstice v pesmih, ki so med seboj po nečem enake.
	+ Po številu zlogov.
	+ Po tem, da se predvidljivo menjavajo naglašeni in nenaglašeni zlogi.
	+ Po tem, da je odnos med koncem stavka in koncem verza skoraj vedno enak.
	+ **Svobodni verz:** verzi brez stopic, ki pa so skoraj vedno dolgu en stavek, eno besedno zvezo ali pa se verz neha sredi stavka, stavek pa začne sredi verza.
	+ **Miselni preskok ali enjambement:** kadar se misel/stavek ne konča v istem verzu in se verzni in stavčni konci ne ujemajo.
	+ Tudi verzi imajo lahko svojo stalno obliko:
		- Heksameter in pentameter (Iliada in Odiseja).
		- Italijanski enajsterec (Krst pri Savici).
		- Trohejski osmerec (Glosa).
		- Jambski osmerec.
		- Amfibraški peterec in šesterec iz alpske poskočnice.
* **Kitica** je nastala s ponavljanjem iste melodije.
	+ … gre za miselno zaključene celote, ki so tudi ritmično zaokrožene.
	+ Najpogostejše stalne kitice:
		- Romarska kitica (S. Jenko: Obujenke).
		- Ambroijanska kitiva (Prešeren: Kam).
		- Kvartina in tercina s po štirimi oz. tremi italijanskimi enajsterci v kitici (Sonetni venec).
		- Oktava (8 italijanskih enajstercev; Krst pri Savici).
		- Decima (6 štiristopičnih trohejskih verzov – španskih osmercev; Glosa).
		- Alpska poskočnica (dvostopični amfibrahi ali dektili).
		- Elegijski distih (dvovrstična kitiva, zveza heksametra in pentametra brez rime).